****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADONAČELNIK**

Na temelju Odluke Gradonačelnika KLASA:372-02/25-01/13 URBROJ:2133/04-03-02/02-25-1 od 25. lipnja 2025.godine, oglašava se

**J A V N I N A T J E Č A J**

**za zakup pokretnog objekta i javne površine na gradskom kupalištu**

**1.Predmet zakupa**

Daje se u zakup pokretni objekt -kiosk površine 14,77 m2 i dio javne površine gradskog kupališta (u naravi dio k.č.br.1760/3 k.o.Slunj 1).

Pokretni objekt -kiosk namijenjen je za obavljanje ugostiteljske djelatnosti i u tu je svrhu djelomično opremljen (rashladno neutralnim pultom, neutralnim pultom kafe sekcije i točionika, ugradbenim rashladnim stolom, visećim zatvorenim ormarićem, zidnom napom).

Obveza je zakupnika objekat opremiti preostalo opremom potrebnom za ishođenje minimalnih tehničkih uvjeta i obavljanje djelatnosti.

Javna površina koja je predmet zakupa nalazi se neposredno uz objekat, namijenjena je za ljetnu terasu i naznačena je na karti koja se prilaže uz ovaj Natječaj, a zakupljena površina može biti od min. 20 m2 do max.100 m2.

Pokretni objekt-kiosk i javna površina daju se u zakup kao cjelina.

**2. Zakupnina**

**Početna zakupnina za kiosk iznosi 6,00 €/m2 mjesečno.**

**Početna zakupnina za javnu površinu iznosi 1,00 €/m2 mjesečno.**

Plaćanje zakupnine po ugovorenoj cijeni plaća se od 1. lipnja do 31. kolovoza uz obvezu zakupca da u navedenom razdoblju obavlja djelatnost (usluživanje). Navedeni period može se na zahtjev zakupca produžiti.

Za preostalo vremensko razdoblje (kada se djelatnost (usluživanje) ne obavlja) plaća se paušalni iznos zakupnine od 10,00 € mjesečno.

Zakupnina se plaća najkasnije do desetog dana u mjesecu za tekući mjesec.

Ugovor o zakupu zaključuje se na određeno vrijeme od 4 (četiri) godine, s mogućnosti sklapanja novog ugovora na isto vremensko razdoblje bez provedbe postupka novog Javnog natječaja.

**3. Obveze zakupnika**

Zakupnik je obvezan ishoditi Rješenje o minimalnim tehničkim uvjetima za obavljanje ugostiteljske djelatnosti.

Zakupnik je obvezan plaćati zakupninu od dana ishođenja Rješenja o minimalnim tehničkim uvjetima za obavljanje djelatnosti.

Pri organizaciji glazbenih, zabavnih i sličnih događaja na kupalištu, zakupnik je obvezan surađivati sa organizatorima događaja i ne ometati isto.

**4. Prihvatljivi ponuditelji**

Pravo podnošenja pisane ponude imaju fizičke osobe-obrtnici, te pravne osobe registrirane u Republici Hrvatskoj, odnosno s registriranom podružnicom u Republici Hrvatskoj.

Pisana ponuda (OBRAZAC PONUDE) za sudjelovanju u natječaju mora sadržavati:

- osnovne podatke o ponuditelju, uz dostavu odgovarajućih dokaza (naziv ponuditelja, presliku osobne iskaznice, sjedište, OIB, obrtnicu, podatke iz sudskog registra ili drugi odgovarajući dokument o registraciji iz kojeg mora biti vidljivo da je ponuditelj ovlašten obavljati djelatnost koja je oglašena te žiro račun ponuditelja s naznakom banke kod koje je isti otvoren).

- ponuđenu cijenu zakupnine po m2 površine poslovnog prostora koja ne smije biti niža od početne cijene, te iznos zakupnine u apsolutnom iznosu. (obrazac 1)

- ponuđenu cijenu zakupnine za javnu površinu-ljetnu terasu po m2 i naznaku površine u m2 koja se traži u zakup.(obrazac 1)

- dokaz o uplati jamčevine.

- izjavu ponuditelja kojom prihvaća uvjete zakupa, te da je upoznat sa stanjem i opremljenošću prostora koji se daje u zakup.(obrazac 3)

- Izjavu vezano uz kriterije za odabir ponude. (obrazac 2)

- potvrdu porezne uprave o stanju duga po osnovi javnih davanja.

- bon-1 /bon 2 poslovne banke kao dokaz solventnosti.

Podnošenjem ponude ponuditelj je suglasan da Grad Slunj može prikupljati, obrađivati i koristiti dane osobne podatke u svrhu provedbe postupka javnog natječaja, sukladno propisima o zaštiti osobnih podataka.

**5. Kriterij za odabir najpovoljnije ponude su:**

1. Jedinična cijena najma (zakupnina za kiosk +

zakupnina za javnu površinu……………………………………………………………………40 bodova

1. Ponuda u sklopu obavljanja ugostiteljske djelatnosti (Obrazac 2)……………30 bodova
2. Broj manifestacija sportskog, zabavnog, rekreacijskog

i sl. sadržaja (npr. koncerti, disko večeri, turniri, kino projekcije,

stand up komedije) koje se planiraju organizirati u razdoblju

obavljanja djelatnosti………………………………………………………………………………30 bodova

**Minimalan broj planiranih manifestacija u godini 2026.,**

**2027. i 2028. mora biti 3. (Obrazac 2)**

1. Ponuda s najvišom ponuđenom cijenom dobiva 40 bodova.

Ostale ponude se boduju relativno u odnosu na ponudu s najnižom ponuđenom cijenom prema slijedećoj formuli:

***C = Cp / C(max) x 40***

pri čemu je:

C – broj bodova koji je ponuda dobila za ponuđenu cijenu

C(max) – najviša ponuđena jedinična cijena najma

Cp – cijena ponude koja je predmet ocjene

Bodovi će se nakon izračuna zaokruživati na dvije decimale.

1. Ponuda u sklopu obavljanja ugostiteljske djelatnosti (kroz cijelo vrijeme trajanja zakupa)

|  |  |
| --- | --- |
| Ponuda u sklopu obavljanja ugostiteljske djelatnosti |  |
| Ponuda hrane i pića | 15 |
| Ponuda hrane, pića i sladoleda | 30 |

1. Tablica bodova za ponuđeni broj manifestacija

|  |  |  |  |
| --- | --- | --- | --- |
| Broj manifestacija/  godina | 2026. | 2027. | 2028. |
| 3 | 2 | 2 | 2 |
| 4 | 4 | 4 | 4 |
| 5 | 6 | 6 | 6 |
| 6 | 8 | 8 | 8 |
| 7 I više | 10 | 10 | 10 |

Napomena: Detaljan opis aktivnosti odabrani zakupnik dužan je dostaviti svake godine najkasnije do 01.06. za navedenu godinu.

Izvješće o provedenim manifestacijama zakupnik je dužan dostaviti svake godine najkasnije do 01.11. za navedenu godinu.

Najpovoljnijom ponudom smatrat će se ona ponuda koja uz ispunjenje uvjeta iz natječaja ima i najveći broj bodova.

U slučaju da dva ili više ponuditelja imaju isti broj bodova kao povoljnija će se uzeti ona koja je prije zaprimljena.

Ukoliko je dostavljena dokumentacija nepotpuna ili nejasna, od ponuditelja se može tražiti dopuna i/ili pojašnjenje iste u primjerenom roku. Navedeno postupanje ne smije dovesti do pregovaranja u vezi s kriterijem za odabir ponude.

**6. Neće se razmatrati:**

-nepravodobne ponude,

-ponude ponuditelja koji ne ispunjavaju uvjete natječaja,

-ponude ponuditelja koji imaju nepodmirenih obveza prema Gradu Slunju ili po osnovi javnih davanja o kojima službenu evidenciju vodi Porezna uprava.

**7. Jamčevina**

Zainteresirani ponuditelji koji žele sudjelovati u javnom natječaju obvezni su uplatiti jamčevinu u iznosu od 177,24 €. Jamčevina se uplaćuje na IBAN Grada Slunja broj: HR9823400091840000001 kod PBZ d.d. uz naznaku poziva na broj: HR 68 7242 - OIB ponuditelja.

Ponuditelju čija ponuda bude prihvaćena i sa kojim bude zaključen ugovor, iznos uplaćene jamčevine postaje stalni polog koji služi kao sredstvo osiguranja plaćanja za vrijeme trajanja zakupa.

U slučaju ne prihvaćanja ponude iznos uplaćene jamčevine bit će vraćen u roku od 15 dana od dana od donošenja odluke o izboru najpovoljnije ponude bez prava na kamatu.

Ukoliko ponuditelj čija je ponuda ocijenjena najpovoljnijom odustane od sklapanja Ugovora gubi pravo na povrat jamčevine.

8. **Rok za dostavu ponuda je** 4.7.2025.godine u 13.00 sati bez obzira na način dostave. Ponude predane neposredno na urudžbeni zapisnik nakon isteka roka za podnošenje ponuda ili poslane poštom, a zaprimljene nakon isteka roka za podnošenje ponuda smatrat će se zakašnjelim ponudama i neće se uzimati u razmatranje.

Ponude se dostavljaju u zatvorenim kovertama na adresu: Grad Slunj, Trg dr.Franje Tuđmana 12, 47240 Slunj, sa naznakom „ponuda za zakup poslovnog prostora-kiosk – ne otvaraj“.

Ponude za zakup prikupljene na temelju oglašenog Javnog natječaja razmatra Povjerenstvo, a Odluku o najpovoljnijoj ponudi za zakup donosi Gradonačelnik.

9. Zainteresirani ponuditelji mogu pogledati kiosk svaki radni dan od 8.00 do 14.00 sati, a dodatne informacije mogu dobiti na telefon 047/674-709 svakog radnog dana od 07.00 do 15.00 sati.

GRAD SLUNJ